10/05/2013 | Administración LocalMunicipal
Arteixo
Secretaría Xeral
Aprobación das bases da convocatoria do programa de axudas municipais á contratación, para o ano 2013

O Pleno da Corporación en sesión celebrada o día 25 de abril de 2013, acordou a aprobación das bases da convocatoria do Programa de Axudas Municipais á Contratación para o ano 2013. Dando cumprimento ao apartado 3º do devandito acordo plenario, procédese á publicación íntegra das mesmas para xeral coñecemento. As bases están expostas no taboleiro de edictos do concello e na páxina web municipal. Arteixo, 29 de abril de 2013 O ALCALDE Asdo. Carlos Calvelo Martínez Nos últimos tempos encontrámonos cunha realidade social difícil de afrontar desde a administración local, por mor da situación do mercado de traballo, como consecuencia da crise económica na que estamos inmersos, que está provocando a destrución día a día de numerosos postos de traballo. O Concello de Arteixo como administración pública máis próxima á cidadanía, preocupada polos problemas que afectan ao municipio, propón que desde a Concellaría de Promoción Económica se poñan en marcha medidas tendentes a facilitar o acceso ao mercado de traballo, fomentar o emprego e mellorar a súa calidade, así coma incentivar as novas iniciativas empresariais, de xeito que se desenvolvan actuacións concretas e se coordinen esforzos para resolver un problema de gran envergadura como é o incremento do desemprego no noso municipio. O obxecto da presente disposición é fixar as bases reguladoras e convocar as axudas municipais para empresas e entidades distintas da administración pública para o fomento da contratación de persoas desempregadas que participen ou tivesen participado nalgunha das accións dos Plans Municipais de Emprego ou estean inscritos/as na Bolsa Municipal de Emprego do Concello de Arteixo. As contratacións que se beneficien de dita subvención terán que reunir os requisitos establecidos nas presentes bases e terán que formalizarse no período comprendido do 16 de setembro de 2012 até o 15 de setembro do ano 2013. Empresas privadas, independentemente da súa forma xurídica, e entidades distintas da administración pública, que teñan contratado a persoas desempregadas residentes en Arteixo que participen ou tivesen participado nalgunha das accións dos Plans Municipais de Formación da Concellaría de Promoción Económica ou estean inscritas na Bolsa Municipal de Emprego do Concello de Arteixo,. 1.3.1 Non poderán ter a condición de beneficiario/a as empresas, independentemente da súa forma xurídica, nas que concorra algunha das circunstancias previstas no artigo 10, apartados 2 e 3 da Lei 9/2007, de 13 de xuño, de subvencións de Galicia.1.3.2 Será tamén requisito para obter a condición de beneficiario/a non ter amortizado nos últimos tres anos postos de traballo por despedimento declarado improcedente, expediente de regulación de emprego ou por causa prevista no apartado c) do artigo 52 do Estatuto dos Traballadores.1.3.3 A contratación terá que supoñer un aumento do cadro de persoal da empresa, en termos netos e que este aumento se manteña, cando menos, durante o tempo de vixencia do contrato obxecto da subvención.1.3.4 O beneficiario/a non poderá recibir ningunha outra axuda ou subvención pola mesma contratación, de calquera outra entidade pública ou privada, estatal ou internacional (exceptuando os incentivos en forma de bonificacións da Seguridade Social). 1.3.5 As persoas contratadas polo beneficiario deberán ser persoas que participen ou tivesen participado nalgunha das accións dos Plans Municipais de Formación da Concellería de Promoción Económica ou estean inscritos/as na Bolsa Municipal de Emprego do Concello de Arteixo e demostren a súa residencia no municipio de Arteixo no momento da formalización do contrato obxecto de subvención.1.3.6 O/A beneficiario/a deberá estar ao corrente das súas obrigas fiscais co Concello de Arteixo, coa Consellaría de Economía e Facenda da Xunta de Galicia e coa Axencia Estatal de Administración Tributaria (AEAT), así coma ao corrente das súas obrigas para coa Seguridade Social. As obrigas fiscais co Concello de Arteixo e coa AEAT serán comprobados de oficio. Contratos iniciais coas seguintes características: O importe da subvención será proporcional á xornada laboral do contrato (tanto para os de duración mínima de seis meses coma para os dun ano). 1.4.1 O límite máximo de subvención por empresa ou grupo de empresas asociadas non poderá exceder, polo conxunto das contratacións realizadas, de 6.000,00 Euros. Esta contía incrementarase nun 25% cando as contratacións se formalicen por microempresas, é dicir, aquelas empresas nas que a media aritmética do cadro de persoal no ámbito territorial de Galicia da empresa nos 12 meses anteriores á contratación obxecto da subvención sexa inferior a 10 traballadores.1.4.2 As axudas que se concedan ao abeiro destas bases e convocatoria, así como as do Programa de Axudas á Creación de Empresas 2013 faranse con cargo ao orzamento da Concellaría de Emprego e Promoción Económica na aplicación orzamentaria 24147000,-“Programa de subvencións para fomento do emprego”- por un importe de 80.000,00 Euros. Serán obrigas das persoas beneficiarias da subvención, ademais das previstas nestas bases e convocatoria e das sinaladas no artigo 11 da Lei de subvencións de Galicia, as que seguen: 1.5.1 Acreditar no momento da solicitude a contratación, no período comprendido entre o 16 de setembro de 2012 até o 15 de setembro do 2013, de persoas desempregadas residentes en Arteixo que participen ou participaran nalgunha das accións dos Plans Municipais de Formación para o Emprego da Concellaría de Emprego e Promoción Económica ou estean inscritos/as na Bolsa Municipal de Emprego do Concello de Arteixo.1.5.2 Se é o caso, acreditar a condición de persoa con eivas recoñecida.1.5.3 Acreditar, no momento da solicitude da axuda, que se atopa ao corrente das súas obrigas fiscais coa Consellaría de Economía e Facenda da Xunta de Galicia, coa Axencia Estatal de Administración Tributaria (AEAT), así coma coa Seguridade Social. Non se procederá ao pagamento da subvención en tanto o beneficiario non acredite estar ao corrente no pagamento das súas obrigas fiscais e para coa Seguridade Social ou sexa debedor por resolución de procedemento de reintegro.1.5.4 Comunicarlle ao Concello de Arteixo calquera modificación das condicións que se tiveron en conta no momento da concesión, así coma dos seus compromisos e obrigas.1.5.5 Ter no seu cadro de persoal á persoa contratada durante o período fixado ou, de ser ao contrario, ter cumprido as condicións do apartado 1.6. 1.5.6 Declarar as subvencións e axudas concedidas ou solicitadas polo mesmo concepto procedentes de calquera outra administración.1.5.7 O cómputo global do cadro de persoal do empresario beneficiario deberá ter estabilidade ou tendencia crecente, agás causa xustificada, polo menos ao longo do período que dure o contrato obxecto da subvención.1.5.8 O beneficiario deberá someterse ás actuacións de control, comprobación e inspección que se leven a cabo pola Comisión de Valoración a quen lle corresponderá a comprobación destas subvencións e facilitarlle a esta e a Intervención Xeral Municipal, Tribunal de Contas e Consello de Contas toda a información que reclamen no exercicio das súas funcións de fiscalización e control do destino das subvencións. No suposto de extinción da relación laboral da persoa pola que se concede a subvención, a cobertura do seu posto por un/unha novo/a traballador/a, deberá terse producido ou producirse dentro dos trinta días naturais seguintes ao cesamento, e por un período de tempo equivalente ao que restase ou reste para o remate do período estipulado inicialmente. En caso contrario, a empresa beneficiaria non poderá percibir a axuda ou procederá ao seu reintegro. A nova persoa contratada deberá ser tamén beneficiaria das accións dos Plans Municipais de Formación para o Emprego da Concellaría de Promoción Económica ou estean inscritos/as na Bolsa Municipal de Emprego do Concello de Arteixo. No caso no que o Servizo de Promoción Económica non subministrara ningunha persoa candidata para ocupar o posto de traballo vacante, admitirase á empresa beneficiaria a incorporación dun/unha novo/a traballador/a co mesmo perfil e características da persoa substituída polo que se lle tería concedido a axuda, ou percibir o importe da subvención proporcional ao tempo efectivo da contratación. De ser o caso, a empresa ou entidade beneficiaria dispón dun prazo de dez días naturais que contará desde o remate do prazo que ten para a nova contratación, para comunicarlle á Concellaría de Promoción Económica a extinción do contrato e a nova contratación, e deberá acreditar: • Contrato de traballo da persoa contratada inicialmente subscrito na correspondente Oficina de Emprego do Servizo Público de Emprego e declaración responsable da causa da extinción contractual. • Baixa da persoa contratada inicialmente. • Alta da nova persoa traballadora no réxime xeral da Seguridade Social. • Contrato de traballo da nova persoa traballadora comunicado ao Servizo Público de Emprego. Exclúense dos beneficios establecidos nestas bases: -Os contratos realizados co/a cónxuxe, ascendentes, descendentes e demais parentes, por consanguinidade ou afinidade, até o segundo grao inclusive, do/a empresario/a individual, ou dos/as que ocupen cargos de dirección ou sexan membros de órganos de administración das empresas que revistan forma xurídica de sociedade. Non será de aplicación esta exclusión cando o/a empregador/a sexa un/unha traballador/a autónomo/a sen asalariados e contrate un só familiar menor de 45 anos que non conviva no seu fogar nin estar a o seu cargo. -Estas axudas serán incompatibles con outras que poidan outorgar outras entidades públicas ou privadas, estatais ou internacionais, como medida de fomento de emprego. Si serán compatibles con incentivos en forma de bonificacións da Seguridade Social. -As contratacións realizadas con persoas que, nos 24 meses anteriores á data de contratación, prestaran servizos á mesma empresa mediante contrato por tempo indefinido. -Persoas que remataran a súa relación laboral de carácter indefinido por mutuo acordo no prazo de seis meses anteriores á formalización do contrato. -As contratacións realizadas por empresas de traballo temporal para a posta a disposición do/a traballador/a contratado/a para prestar servizos en empresas usuarias. O procedemento para a concesión destas subvencións tramitarase en réxime de concorrencia competitiva, que se iniciará de oficio tras a aprobación das presentes bases e convocatoria polo Pleno da Corporación. A Concellaría de Promoción Económica, tras o informe da Comisión de Valoración, proporá a concesión ou denegación das axudas a Xunta de Goberno Local. A Xunta de Goberno Local será o órgano competente para conceder ou denegar as axudas, e o seu acordo será notificado a todos/as os/as solicitantes. Recibidas as solicitudes xunto coa documentación preceptiva, a instrución do procedemento levarase a cabo pola Concellaría de Promoción Económica do Concello de Arteixo, onde se creará unha Comisión de Valoración e Seguimento, formada polo concelleiro de Promoción Económica ou persoa en quen delegue, que actuará como presidente e un número mínimo de dous técnicos/as adscritos/as ao Servizo de Promoción Económica, designados pola Alcaldía, actuando un deles como secretario/a. A Comisión avaliará as solicitudes presentadas e realizará de oficio cantas actuacións estime necesarias para a determinación, coñecemento e comprobación dos datos en virtude dos que se deba formular a proposta de resolución. Do resultado da reunión ou reunións mantidas pola Comisión de Valoración redactarase a acta polo secretario/a e elaborarase proposta definitiva de concesión de subvención ou no seu caso, de denegación ou exclusión das mesmas. No caso de que o montante total das axudas que procedese conceder en función das solicitudes debidamente presentadas supere a cantidade máxima autorizada para estas, a Comisión de Valoración realizará proposta de resolución conforme ao baremo que figura nestas bases. Para isto as solicitudes ordenaranse en forma descendente segundo a puntuación obtida tras a aplicación do antedito baremo, sendo o importe a subvencionar o calculado, para cada solicitante, segundo o previsto no punto 1.4 destas bases, até esgotar a cantidade máxima autorizada. En caso de empate entre unha ou varias das solicitudes teranse en conta os seguintes criterios: 1) Duración dos contratos.2) Características das persoas contratadas 2.1 Parados de longa duración.2.2 Parados maiores de 45 anos.2.3 Mulleres.2.4 Persoas con eivas.3) Número de persoas contratadas. As solicitudes de axudas valoraranse con arranxo ao seguinte baremo: Sumarase a puntuación correspondente a cada unha das circunstancias que de xeito simultáneo concorran nunha mesma persoa. As solicitudes achegaranse, segundo modelo establecido no Anexo I, preferentemente no Rexistro de Promoción Económica e Turismo do Concello de Arteixo, dirixidas ao Alcalde - Presidente do Concello de Arteixo, “Programa de axudas municipais á contratación para o ano 2013”, xunto coa totalidade da seguinte documentación, por duplicado, dos que un deles será orixinal ou fotocopia compulsada. En aplicación do artigo 35 f) da Lei 30/1991, de réxime xurídico das administracións públicas e do procedemento administrativo común, os/as cidadáns quedarán eximidos da presentación de calquera dos documentos seguintes cando calquera dos mesmos se atopara en poder do propio Concello. A tal fin, os/as interesados/as deberán indicar a data e o órgano de presentación do documento en cuestión. o Ficha de solicitude (Anexo I) o Fotocopia compulsada do DNI se o/a solicitante é empresario/a individual, ou CIF cando se trate de persoas xurídicas (neste caso achegar DNI e poder suficiente para actuar en nome da sociedade do/a representante que asina a solicitude). o Fotocopia compulsada da escritura de constitución e inscrición no Rexistro Mercantil, no caso de persoas xurídicas. o Fotocopia compulsada da declaración de alta no Censo de Obrigados Tributarios (modelo 036 ou 037) e alta no Imposto de Actividades Económicas (IAE) do solicitante. o Declaración responsable segundo o Anexo II. o Certificados de atoparse ao corrente nas súas obrigas coa Consellaría de Economía e Facenda, e coa Seguridade Social. A comprobación das débedas coa Axencia Estatal de Administración Tributaria (AEAT) e co Concello de Arteixo farase de oficio. o Declaración do cadro de persoal (Anexo III). o Últimos tres TC2 inmediatamente anteriores á data da contratación da persoa pola que se solicita a axuda. o Modelo de designación de conta bancaria. o Fotocopia compulsada do DNI da/s persoa/s traballadora/s obxecto de contratación. o Informe da vida laboral completa do/a traballador/a obxecto da subvención expedido polo TXSS con data posterior á contratación. o Contrato de traballo, rexistrado polo Servizo Público de Emprego de Galicia. o Certificado de persoa con eivas ou xustificante de ter recoñecida unha incapacidade permanente en grao total ou gran invalidez (no caso de contratación de persoas con eivas). O prazo de solicitude será desde o día seguinte á publicación no BOP até o 15 de setembro de 2013. Toda solicitude que non inclúa algunha documentación esixida na base 4ª, seralle requirida ao solicitante conforme ao establecido no artigo 71 da Lei 30/1992 do RXPAC. A documentación relativa ás solicitudes que non resulten subvencionadas poderá ser retirada das dependencias municipais polos/as solicitantes, no prazo de tres meses desde a publicación do acordo. Transcorrido ese prazo, a administración municipal non estará obrigada á súa custodia. O prazo para resolver por parte da Xunta de Goberno Local será de tres meses desde a data de remate da presentación de solicitudes no Rexistro do Concello. A resolución da Xunta de Goberno Local, sobre concesión das axudas, esgota a vía administrativa e contra a mesma poderá interpoñerse recurso de reposición perante a Xunta de Goberno Local no prazo de un mes a contar desde o día seguinte ao da súa notificación, ou ben directamente recurso contencioso- administrativo perante o Xulgado do Contencioso - Administrativo da Coruña, no prazo de dous meses desde o seguinte ao da notificación, de acordo co artigo 116 da Lei 30/1992, do 26 de novembro e 8.1 e 46 da Lei Reguladora da Xurisdicción Contencioso - Administrativo. Transcorrido o devandito prazo de tres meses sen que a Xunta de Goberno Local dite resolución expresa, entenderase que é desestimada a petición de axuda. Esta desestimación presunta poderá ser recorrida en reposición no prazo de tres meses máis. Transcorrido este último prazo unicamente poderá interpoñerse contencioso- administrativo perante o Xulgado do Contencioso - Administrativo da Coruña, da procedencia do recurso extraordinario de revisión. A resolución do procedemento notificaráselle aos solicitantes no prazo de dez días, de acordo co previsto no artigo 58 da Lei 30/1992, de26 de novembro, de réxime xurídico das administracións públicas e do procedemento administrativo común. Os/As adxudicatarios/as das axudas están obrigados no prazo de dez días a contar do seguinte ao da notificación a comunicarlle á Concellería de Emprego, Formación e Promoción Económica a aceptación ou renuncia das axudas por escrito, transcorrido o cal sen manifestación expresa entenderase tacitamente aceptada. Unha vez concedidas e notificadas as axudas faranse efectivas nun pagamento único, unha vez rematado o período de contratación estipulado, unha vez se xustifique a realización da actividade e o cumprimento da finalidade que determinou a concesión, condicionado á acreditación nun prazo máximo de 2 meses por parte do beneficiario/a como xustificación da subvención, mediante documentos orixinais ou fotocopias compulsadas: • Anexo IV de declaración do cadro de persoal durante a contratación. • De estar ao corrente no pagamento das súas obrigas fiscais e para coa Seguridade Social. Para estes efectos e segundo o presentado no momento da solicitude deberá terse en conta que o artigo 88.4 do Regulamento de subvencións estableceu que “non será necesario achegar nova certificación se a achegada na solicitude de concesión non pasou o prazo de seis meses de validez”. • A presentar unha vida laboral actualizada que amose o período total da contratación e as características da mesma. • TC2 coa totalidade de persoal en alta durante os meses en que o traballador obxecto da subvención estivese contratado. • Fotografía do cartel informativo da subvención, será subministrado polo Departamento de Promoción Económica. Canto ás causas de nulidade e nulidade do acordo de concesión das axudas e de reintegro das mesmas estarase ao disposto no artigo 32 e 33 da Lei 9/2007, de 13 de xuño, de subvencións de Galicia. En particular a percepción doutras axudas incompatibles coas que son obxecto destas bases dará lugar ao reintegro da axuda municipal, cos correspondentes xuros de demora desde o momento do seu pagamento, salvo que acredite, durante a tramitación do procedemento de reintegro, a renuncia e devolución da axuda incompatible ca municipal. No tocante ás infraccións e sancións en que poidan incorrer os beneficiarios/as destas axudas e procedemento para a súa imposición estarase ao disposto no Título IV da Lei 9/2007, de 13 de xuño, de subvencións de Galicia e no RD 1398/1993, de 4 de agosto, polo que se aprobou o Regulamento do Procedemento para o exercicio da potestade sancionadora. A presente convocatoria coas bases reguladoras da concesión das axudas para o ano 2013 do “Programa municipal de fomento do emprego”, como un dos incentivos de fomento de emprego enmarcado dentro do Plan Municipal de Emprego do Concello de Arteixo publicarase no correspondente diario oficial, no taboleiro de edictos municipal e na páxina web www.arteixo.org, unha vez aprobada polo Pleno da Corporación; as anteditas bases reguladoras e convocatoria e os modelos normalizados para a presentación de solicitudes facilitaranse na Concellaría de Promoción Económica, na páxina web www.arteixo.org.Os datos persoais que deban facilitar os solicitantes das axudas serán para os efectos de comprobar a concorrencia dos requisitos necesarios para obter as devanditas axudas e serán tratados para os exclusivos efectos da concesión das mesmas, sendo responsable do tratamento dos datos a Concellaría de Promoción Económica. Os traballadores por cuxa contratación se conceda a subvención serán informados de xeito expreso, preciso e inequívoco pola Concellaría de Promoción Económica, no prazo de tres meses a partir da recepción dos seus datos persoais, do tratamento dos mesmos pola devandita Concellaría, responsable do tratamento; da finalidade da súa obtención; do empresario que facilitou estes datos; do seu dereito a que non se fagan públicos os seus datos persoais cando a publicación poida ser contraria ao respecto e salvagarda do dereito á súa honra, intimidade persoal e imaxe e da posibilidade de exercitar o dereito de acceso, rectificación, cancelación e oposición ao tratamento da información nos termos previstos na LO 15/1999, de 13 de decembro, de protección de datos de carácter persoal. Os mesmos dereitos de acceso, rectificación, cancelación e oposición poderán exercitar os empresarios solicitantes das axudas. As axudas que se concedan ao abeiro das presentes bases e convocatoria serán publicadas no BOP de A Coruña, cando a súa contía sexa de 3.000,00 Euros ou superior, con expresión da convocatoria, crédito orzamentaria ao que se imputan, beneficiario, cantidade concedida e finalidade da subvención. Tanto os solicitantes como os traballadores por cuxa contratación se conceda a subvención terán dereito a que non se fagan públicos os seus datos persoais cando a publicación poida ser contraria ao respecto e salvagarda do dereito á honra, intimidade persoal e imaxe. Ademais desta publicación para as axudas de contía igual ou superior a 3.000,00 Euros, a listaxe de todas as axudas que se concedan será publicado, coas devanditas indicacións, na páxina web www.arteixo.org e exposto no Taboleiro de Anuncios da Concellaría de Promoción Económica. As empresas ou entidades beneficiarias das subvencións obxecto desta convocatoria deberán poñer no seu local un cartel, de forma visible, informativo da súa participación no “Programa de axudas municipais á contratación para o ano 2013” integradas no marco de Plan Municipal de Promoción do Emprego 2013 do Concello de Arteixo. O cartel será subministrado polo Departamento de Promoción Económica. A concesión destas axudas rexerase pola Lei 38/2003 do 17 de novembro, xeral de subvencións e o RD 887/2006, de 21 de xuño, polo que se aprobou o seu regulamento, nos seus preceptos básico; a lexislación básica do estado en materia de réxime local; a Lei 9/2007, de 13 de xuño de subvencións de Galicia; os preceptos non básicos da Lei 38/2003 e do RD 887/2006; pola ordenanza xeral reguladora da concesión de subvencións municipais do Concello de Arteixo, polas bases reguladoras que se conteñen na presente convocatoria, polas Bases de Execución dos vixentes orzamentos municipais; as restantes normas de dereito administrativo, e no seu defecto, as normas de dereito privado. O Concello de Arteixo quedará exento de calquera responsabilidade civil, mercantil, laboral ou calquera outra derivada das actuacións á que están obrigadas as persoas ou entidades destinatarias das subvencións outorgadas. DNI, NIE: ___________________________Nome e Apelidos; __________________________________________en nome e representación de __________________________________________________, en calidade de ______________________________ Tipo vía:_______________ Enderezo: ___________________________________________________________________ N.º:_____Portal:_____Esc.:__Planta:____Porta:____C. P.:_________Concello:_________________________Provincia: _________________Teléfono: ____________________Correo electrónico:____________________________ Que segundo á convocatoria para o ano 2013 do “Programa de axudas municipais á contratación, e despois de coñecer e aceptar as súas Bases Reguladoras, A concesión da/s correspondientes axuda/s para a contratación de ____ traballador/es, por un importe de ______________€, de acordo co especificado nas Bases da Convocatoria. Arteixo, a ______ de ____________ de 2.013 Firma Fotocopia compulsada do D. N. I. ou documentación equivalente para os extranxeiros da persoa que asina a solicitude. No caso de sociedades, poder suficiente para actuar no nome da entidade do/a representante. Fotocopia compulsada do C. I. F., escritura de constitución e inscripción no Rexistro Mercantil, no caso de persoas xurídicas. Fotocopia compulsada de alta no Censo de Obligados Tributarios e alta no Imposto de Actividades Económicas, do solicitante. Certificado de atoparse o corrente nas súas obrigas coa Conselleria de Economía e Facenda da Xunta de Galicia, así como coa Seguridade Social. Declaración responsable segundo o modelo do Anexo II. Declaración do cadro de persoal segundo o modelo do Anexo III. Tres últimos TC2 inmediatamente anteriores á data da contratación da persoa pola que solicita a axuda. Modelo de designación de conta bancaria. Fotocopia compulsada do D. N. I. do/os traballador/es obxecto de contratación. Orixinal ou fotocopia compulsada de informe da vida laboral actualizada do traballador con data posterior a contratación. Contrato de traballo rexistrado polo Servicio Público de Emprego de Galicia. Certificado de minusvalía ou xustificante de ter recoñecida unha incapacidade permanente en grao total ou gran invalidez (no caso de contratación de persoas discapacitadas). En____________________________, a ____ de _______________ de 20____ Firma Don/a ________________________, con DNI ___________, en representación de ___________________________________________ e con enderezo a efectos de notificacións en _________________________________________, FORMULO AS SEGUINTES DECLARACIÓNS en relación coa Convocatoria do Programa de axudas municipais de Arteixo á contratación para o ano 2013.1º.- DECLARACION RESPONSABLE en relación con non estar incurso nas prohibicións establecidas nos apartados 2 e 3 do artigo 13 da Lei 38/2003 para obter a condición de beneficiario de subvencións: - Non ter sido condenado mediante sentenza firme a pena de pérdida da posibilidade de obter subvencións ou axudas públicas. - Non ter solicitada a declaración de concurso, ter sido declarado insolvente por calquer procedemento, atoparse declarado en concurso, estar suxeito a intervención xudicial ou ter sido inhabilitado conforme á Lei Concursal sen que concluira o período de inhabilitación fixado na sentenza de calificación do concurso. - Non ter dado lugar, por causa da que fora declarado culpable, á resolución firme de calquera contrato celebrado coa Administración. - Non estar incursa a persoa física, os administradores das sociedades mercantís, aqueles que ostenten a representación legal de outras persoa xurídicas ou calquera dos membros de comunidades de bens ou outras agrupacións de persoas nalgún dos supostos da Lei 12/1995, de 11 de mayo, de Incompatibilidades dos Membros do Goberno da Nación e dos altos cargos da Administración Xeral do Estado, da Lei 53/1984, de 26 de decembro, de Incompatibilidades do Persoal ao Servizo das Administracións Públicas, ou tratarse de calquera dos cargos electivos regulados na Lei Orgánica 5/1985, de 19 de xuño de Réxime Electoral Xeral, nos termos establecidos na mesma ou na normativa autonómica que regule estas materias. - Atoparse ao corrente no cumprimento das obligacións tributarias ou fronte á Seguridade Social impostas polas disposicións vixentes, na forma que se determine reglamentariamente. - Non ter residencia fiscal nun país ou territorio calificado reglamentariamente como paraíso fiscal. - Non ter pendente o pago de obligacións por reintegro de subvencións. - Non ter sido sancionado mediante resolución firme coa perda da posibilidade de obter subvencións segundo a Lei 38/2003, de 17 de novembro, Lei Xeral de Subvencións ou na Lei 58/2003, de 17 de decembro, Lei Xeral Tributaria. Asimesmo, declara non estar incurso nas prohibicións para obter a condición de beneficiário/a previstas no art.10 da Lei 9/2007 do 13 de xuño, xeral de subvencións (no caso de sociedades, nin a sociedade nin o/os sócios). 2º.- DECLARACION RESPONSABLE sobre outras subvencións en relación co obxecto da subvención solicitada (marcar unha opción): Que para á contratación de Don/Dona _____________________________, se solicitaron e/ou obtiveron as axudas que se relacionan a continuación: ou, alternativamente: Que non solicitou, nin por tanto ten concedida, outras axudas ou subvencións de calquera administración ou ente público ou privado, nacional ou internacional, para a mesma contratación de Don/Dona ______________________________. 3º.- DECLARACIÓN RESPONSABLE sobre o requisito de non ter amortizado nos últimos tres anos postos de traballo por despedimento declarado improcedente, expediente de regulación de emprego ou por causa prevista no apartado c) do artigo 52 do Estatuto dos Traballadores.4º.- DECLARACIÓN RESPONSABLE sobre o cumprimento dos requisitos establecidos na Convocatoria, aceptando as actuacións de comprobación e seguimento que se leven a cabo pola Comisión de Valoración e Seguimento da Concelleria de Promoción Económica e Turismo. Ao mesmo tempo AUTORIZO ao Departamento de Promoción Económica e Turismo do Concello de Arteixo: 1.- Para que solicite en calquera momento da tramitación da subvención certificación de atoparse ao corrente no cumprimento das obrigas tributarias coa AEAT e co Concello de Arteixo.2.- Que aos efectos da Lei Orgánica 15/1999, de 13 de decembro, de Protección de Datos de Carácter Persoal, o representante legal firmante deste documento, asi como calquera outra persoa cuxos datos se recollan no mesmo, autoriza ao Departamento de Promoción Económica e Turismo, a incorporar estes, ou aqueles outros dos que tivera coñecemento como consecuencia da relación iniciada, a un ficheiro automatizado responsabiliade do Concello de Arteixo que ten por finalidade dar cumprimento as funcións a realizar dentro do proceso de trámite, xestión, concesión e pagamento encomendados pola Lei Xeral de Subvencións, 38/2003 e normativa de desenvolvemento, así como para a xestión doutros servizos ou programas de iniciativa municipal do seu posible interese. Ése, asi mesmo, consciente de que o datos facilitados poden resultar obrigatorios para a xestión e tramitación do expediente, comprometéndose a comunicar no menor prazo de tempo posible ao Departamento de Promoción Económica, calquer variación dos datos manifestados co fin de poder proceder a sua actualización. O Departamento de Promoción Económica, en tanto non se comunique o contrario, entenderá que os datos proporcionados son exactos e actuais. Por parte de representante legal firmante ou calquer outro interesado poderanse exercitar os dereitos que lle asisten de acceso, rectificación, cancelación e oposición na forma legalmente prevista, remitindo comunicación ao Departamento de Promoción Económica. Advirto das responsabilidades legais que se derivan por falsedade en documentos administrativos e, en particular, a esixencia do reintegro da subvención máis os intereses de demora correspondentes, sen prexuízo da tramitación do correspondente expediente sancionador. E para que así conste, asínase o presente en Arteixo, a ___ de _____ de 2013. Asdo. _____________________ Don/Dona______________________________________________________________________________________________ con DNI ________________ en representación da empresa __________________________________________________ con CIF______________________ FORMULO A SEGUINTE DECLARACION en relación co cadro de persoal de todos os centros de traballo da empresa en cada un dos tres meses anteriores ao mes de inicio da relación laboral obxecto da contratación: (1) Deberán incluirse todos os traballadores polos cales se cotizou segundo o TC2 no correspondente mes e respecto de todos os centros de traballo da empresa. DECLARA que os datos consignados son certos e que responden á evolución do cadro de persoal no conxunto dos centros de traballo, e para que así conste, asínase o presente en Arteixo, a ___ de _____ de 2013. Asdo._______________________________ Don/Dona______________________________________________________________________________________________ con DNI ________________ en representación da empresa _________________________________________________ con CIF_____________________. FORMULO A SEGUINTE DECLARACION en relación co cadro de persoal de todos os centros de traballo da empresa en cada un dos meses en que se manteña a relación laboral obxecto da contratación: (2) Deberán incluirse todos os traballadores polos cales se cotizou segundo o TC2 no correspondente mes e respecto de todos os centros de traballo da empresa. DECLARA que os datos consignados son certos e que responden á evolución do cadro de persoal no conxunto dos centros de traballo, e para que así conste, asínase o presente en Arteixo, a ___ de _____ de 2013. Asdo._______________________________